Biskop James Schwebach i 1903
**James (Jakobus) Schwebach** (født 15. august 1847 i Platen i Préizerdaul i Storhertugdømmet Luxembourg, død 6. juni 1921 i La Crosse i Wisconsin i USA) var en luxembourgskfødt katolsk prelat som var biskop av bispedømmet La Crosse i USA fra 1892 til sin død i 1921.

Liv og virke
------------

### Bakgrunn

Jakobus Schwebach var sønn av Nicholas Joseph og Margaret (*née* Busch) Schwebach. Han fikk sin tidlige utdannelse fra privatlærere, og studerte etterpå ved høyskolen i Diekirch i to år.

I 1864 immigrerte Schwebach til USA, hvor han gikk inn på *St. Francis Seminary* i Milwaukee i Wisconsin. Der fullførte han studiene i filosofi og teologi på fem år. I en alder av 21 år, noe for ung til å bli ordinert til prest, ble Schwebach kalt til La Crosse og ble der ordinert til diakon av biskop Michael Heiss den 24. juli 1869. Deretter tjenestegjorde han ved *St. Mary's Parish* i La Crosse, hvor han forkynte på engelsk, fransk og tysk og underviste ved sogneskolen.

### Prest

Schwebach ble ordinert til prest for bispedømmet La Crosse av biskop Thomas Grace den 16. juni 1870. Deretter tjente han som sogneprest ved St. Mary's i 22 år, i løpet av denne tiden bygget han ny kirke, skole og prestegård. Han etablerte også *St. James the Less Parish* i 1887. I tillegg til sine pastorale oppgaver, tjente Schwebach som generalvikar for bispedømmet fra 1882 til 1892.

### Biskop av La Crosse

Den 14. desember 1891 ble Schwebach utnevnt til den tredje biskopen av bispedømmet La Crosse av pave Leo XIII. Han ble bispeviet den 25. februar 1892 av erkebiskop Frederick Katzer, med biskopene John Janssen og Joseph Cotter som medkonsekratorer. I løpet av sin 29-årige periode ble han kjent som en bygger av kirkelige institusjoner. Blant dem var *St. Michael's Home* for foreldreløse barn.

James Schwebach døde i La Crosse den 6. juni 1921, 73 år gammel. Han er gravlagt ved katedralen *St. Joseph the Workman* i La Crosse.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Benedict Joseph Flaget, P.S.S. (1763-1850) \*1810
* Erkebiskop James Whitfield (1770-1834) \*1828
* Biskop John Baptist Purcell (1800-1883) \*1833
* Erkebiskop John Martin Henni (1805-1881) \*1844
* Erkebiskop Michael Heiss (1818-1890) \*1868
* Erkebiskop Frederick Francis Xavier Katzer (1844-1903) \*1886
* Biskop *James Schwebach* (1841-1921) \*1892

Referanser
----------

1. 1 2 3  *The National Cyclopaedia of American Biography*. XII. New York: James T. White & Company. 1904.
2. 1 2 3 4  «Rev Fr James Jacob Schwebach». *Find A Grave*.
3. 1 2  «La Crosse». *Catholic Encyclopedia*.
4. ↑  «Past Bishops of La Crosse» (PDF). *The Catholic Times*. 10. august 2010. Arkivert fra originalen (PDF) 10. juli 2011.
5. ↑  catholic-hierarchy.org schja, lest 13. mai 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Geni
 |